Uppeldi og menntun - 16.02.2007 , Blaðsíða 74 74 HVERNIG RÆTT IST SPÁ IN ? eða víxlað . Þar að auki vildi heilu orðhlutana vanta í fleirkvæð orð , og yrtar setningar voru hvorki rétt upp byggðar né merkingarlega tæmandi . Umbun og hvatning Virkni nemandans , samvinna við kennara og sýnilegur áhugi hans á verkinu var vak - inn og haldið við með því að hrósa honum jafnóðum , hátt og glaðlega með hvetjandi tóni og breytilegu orðalagi , fyrir vinnuna í hverri kennslustund . Einnig var smella ( clicker , tag ) notuð í mörgum tímum til að gefa nemandanum merki um að svar hans væri rétt ( Pryor , 1999 ) . Hvort , og þá hversu mikið umsvifalaus hvatning og viðgjöf vógu í framförum nemandans í námsefninu var ekki skoðað sérstaklega , og verður ekki fjallað nánar um þátt atferlisstjórnunar með jákvæðri styrkingu hér . Hins vegar skal minnt á að umsvifalaus staðfesting og jákvæð viðbrögð kennarans við athöfnum nemandans er ófrávíkjanlegur hluti þess að kenna með beinum fyrirmælum . Sam - kvæmt því lítur DI-líkanið svona út : Sýna ? leiða / hrósa ? prófa / hrósa . Án slíkrar íhlut - unar hefði verkið að öllum líkindum reynst óframkvæmanlegt enda þá einnig verið um einhverja aðra kennsluaðferð að ræða en bein fyrirmæli . Kennslutímabilið Kennslan fór fram með nokkrum mislöngum hléum á tveimur kennslutímabilum , í 157 klukkustundir samtals . Fyrra tímabilið var frá 19. janúar til 12. maí 2005 , og hið síðara frá 26. september 2005 til 27. apríl 2006 . Fyrra tímabil Kennslustundir urðu alls 69 , alla virka daga . Annað í daglegu lífi nemandans var óbreytt , þ.e. vera hans í bekknum , vinna í lesveri og tímar í málörvun . Kennt var : 1. 19. janúar ? 31. mars 2005 , 43 stundir . Þá umskráði nemandinn málhljóð í bókstafi og bókstafi í málhljóð . Einnig æfðist hann þá í að kveða að ( blanda hljóðum ) og skrifa stafi og stutt einkvæð orð eftir upplestri . 2. 1. apríl ? 14. apríl 2005 , 10 stundir . Áfram var haldið með tækniæfingar , nú við að greina að orð og orðleysur með einföldum og tvöföldum innstæðum samhljóða svo sem baka ? bakka , sata ? satta . ( Sá hluti kennslunnar verður ekki kynntur nánar að sinni ) . 3. 15. apríl ? 12. maí 2005 , 13 stundir . Nemandinn las samfellda textann sem próf - aður var þann 18. janúar ( 1. texti ) , ásamt öðrum texta ( 2. texti ) sem sýndist af svipaðri þyngd , og aðra tvo texta að auki ( 3. og 4. texti ) , aðeins þyngri . Einnig voru þrjár stundir nýttar til annarra æfinga , m.a. til að lesa óhljóðrétt orð sem rituð eru með fn og fl og borin fram sem b , svo sem höfn og skafl . Hér skal minnt á að æfingar í lestri samfellds texta hófust áður en lokið var við að kenna og þjálfa umskráningu allra málhljóða og bókstafa . Einnig var kennslu í lestri samfelldu textanna hætt vegna sumarleyfa áður en settu fyrsta færnimiði um 150 rétt lesin atkvæði á mínútu var náð .